  Майя Бывальцева Удмуртиысь тӧрлыкъёс школаослэсь 1-тӥ куарусёнлы дасьлыксэс эскеро. Туннэ нуналлы ваньмыз школаос удыскуспо ӧрилэсь эскеронъёссэ ортчизы но выль дышетскон арлы кутэмын, вераз журналистъёслы 23-тӥ гудырикошконэ улосвыл тӧролэн воштӥсез Анастасия Муталенко. Али чыры-пыры шекъёсты палэнтон уж нуиське, пиналъёслэн кышкыттэмлыксы вылын соос уг шӧдӥсько. Ваньмыз школаос санитарной заключениос басьтӥзы, аккредитация басьтӥзы, кунпуш ужъёсъя министерстволэн куронъёсыз ласянь тырмытэос вань, но соос сокем бадӟымесь вол. Кышкыттэмлыкъя куронъёс быдэстэмын Анастасия Муталенко, Удмуртиысь кивалтэтлэн тӧроезлэн воштӥсезЯкшур-Бӧдья ёросысь Чур школаын тупатъян ужъёслэсь ӟечлыксэс эскеризы. Актовой залысь вӧлдэтэз но тылэз воштыны Удмуртилэн коньдэтысьтыз 111 сюрс манет висъязы. Школалэн кивалтӥсез Галина Пантюхина верамъя, 1-тӥ куарусёнэ дышетсконние 268 пиналъёс лыктозы. Милям пусъёс но пуктылӥзы, туж умой тротуар но лэсьто, пиналъёс школа дорозь кышкатэк вуыны быгатозы. Солы 120 сюрс манет пала висъямын. Шуныт сётон вакытлы но коньдон висъямын – муниципалитетлэсь 27 сюрс, гумыосты эскеронъёс ортчытэмын ни Галина Пантюхина, Чурысь школалэн кивалтӥсезЯкшур-Бӧдья ёросысь ваньмыз школаос приёмкаез кылем толэзе ортчизы ни. Ёрос администрациын пусъё, дышетон юртъёс эсэплыко куронъёслы 100 процентлы тупало. Ми соосты умой возьыны тыршиськомы, дышетскыны ярантэм югдурозь ум вуттӥське. Соин ик муниципал кылдытэт ласянь но, элькун ласянь но коньдон шедьтӥськомы, мар висъяське, сое бадӟым ужпумъёсты сэрттыны-пертчыны кутӥськомы Валентина Гырдымова, Якшур-Бӧдья ёрос администрацилэн тӧроезлэн мерлыко ужпумъёсъя воштӥсез Тегъёс: Дышетон Удмуртия школаос тупатъянужъёс Якшур-Бӧдья АнастасияМуталенко  